ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
این ایچ اے آئی نے الیکٹرانک بینک گارنٹی قبول کرنا شروع کیا
ہندوستانی قومی شاہراہ اتھارٹی  نے اندرونی عمل کی کارکردگی اور شفافیت کو مزید بہتر بنانے اور ڈیجیٹل ٹیکنالوجی کو اپنانے کو آگے بڑھانے کے لیے ایک اور اہم پہل کی ہے۔ اس سلسلے میں اس نے الیکٹرانک بینک گارنٹیز  کو قبول کرنا شروع کر دیا ہے اور اپنی تمام موجودہ بینک گارنٹیوں کو بھی ڈیجیٹل کر دیا ہے۔ این ایچ اے آئی نیشنل ای گورننس سروسز لمیٹڈ  کی ای-بی جی خدمات کا استعمال کر رہا ہے، جو کاغذ کی نقل و حرکت میں کمی، فزیکل سٹوریج کی ضروریات کو ختم کرنے اور بینک گارنٹی لائف سائیکل ایونٹس جیسے درخواست، تجدید اور خدمات کو بند کرنے کے لیے آسان رسائی میں سہولت فراہم کرتی ہے۔ این ایچ اے آئی کے حق میں بینکوں کے ذریعہ پہلے ہی کچھ ای-بی جی جاری کیے گئے ہیں۔
محترمہ الکا اپادھیائے، سکریٹری، وزارت برائے سڑک نقل و حمل اور قومی شاہراہ اور این ایچ اے آئی کی چیئرپرسن نے کہا، "ای بی جی کے فوائد کو مدنظر رکھتے ہوئے، ہم رعایت دہندگان کو ای-بی جی اپنانے کی ترغیب دیتے ہیں۔ یہ 'ڈیجیٹل انڈیا' کی روح کے مطابق ہے۔ ای-بی جی شفافیت کو فروغ دیتے ہیں، متعدد افادیت لاتے ہیں اور ہمارے اسٹیک ہولڈرز کو کاروبار کرنے میں آسانی فراہم کرتے ہیں۔
بینک گارنٹی  ایک تجارتی آلۂ کار ہے جو ایک قانونی معاہدے کے طور پر استعمال ہوتا ہے جس میں ایک بینک ایک ضامن کے طور پر کام کرتا ہے اور مستفیدین کو ضمانت میں مخصوص رقم کی ایک خاص رقم ادا کرنے کی ذمہ داری قبول کرتا ہے جب اصل معاہدہ سے مقروض معاہدے کی اپنی ذمہ داریاں پوری نہیں کرپاتا ہے۔این ایچ اے آئی جیسی تنظیموں کو عام طور پر معاہدہ کی ذمہ داریوں کی وفاداری سے تکمیل کے لیے بی جی کی ضرورت ہوتی ہے۔ بی جی کی طبعی فارم، تصدیق کے عمل میں وقت لگنا اور دھوکہ دہی کا امکان جیسے چیلنجوں کو پیش کرتی ہے ۔ تاہم، این ایچ اے آئی اپنے اندرونی پروسیسنگ میکانزم کے ذریعے بی جی سے متعلق چیلنجوں سے موثر اور اثردار طریقے سے نمٹ رہا ہے۔
سائنس اور ٹیکنالوجی کی وزارت
نوول کورونا وائرس کی جانچ کے لئے نیا کفایتی ٹیسٹ تیار کیا گیا
نئی دہلی، 11 جون 2020، طبی تحقیقی ہندوستانی کونسل  نے نوول کورونا وائرس کی جانچ کےلئے صڑف ریورس ٹرانسکرپشن پالی مریس چین ری ایکشن  ٹیسٹ کی سفارش کی ہے۔ سی سی ایم بی میں محققین نے سارس ۔ سی او وی۔2 کی جانچ کے لئے ایک نیا کم لاگت والا ٹسٹ تیار کیا ہے۔ اس کو آر ٹی۔ ان پی سی آر ٹسٹ نام دیا گیا ہے۔ اس ٹیسٹ کے لئے ریئل ٹائم کمیتّی کیو پی سی آر ٹسٹ کی ضرورت نہیں ہوتی۔ سی سی ایم بی کی ریسرچ ٹیم کے ذریعہ تیار کردہ آر ٹی این پی سی آر کے نتائج معیاری آر ٹی۔ کیو پی سی آر ٹیسٹ کے مساوی ہیں۔
ان دونوں جانچوں کےنتائج کا موازنہ کرنے میں محققین کو پتہ چلا کہ معیاری آرٹی۔ کیو پی سی آر ٹیسٹ ریئل ٹیسٹنگ کے معاملے میں مرض کا پتہ لگانے کی کم صلاحیت  رکھتا ہے جو کہ بہت سے نمونوں میں کم وائرل موجودگی کی وجہ سے ہوسکتی ہے۔
سی سی ایم بی کے ڈائرکٹر ڈاکٹر راکیش مشرا نے انڈین سائنس وائر سے بات چیت میں اس نئے ٹیسٹ کی خصوصیات کے بارے میں بتایا۔ ایسا دیکھا گیا ہے کہ حقیقی جانچ میں آر ٹی۔ کیو پی سی آر کے ذریعہ ایک بار جانچ کئے جانے پر تقریباً 50 پازیٹیو نمونےجانچ سے بچ جاتے ہیں۔ ڈاکٹر مشرا نے بتایا ‘‘ اس نئے ٹیسٹ کو آئی ای ایم آر کی منظوری کا انتظار ہے۔ ہم آئی سی ایم آر سے کہیں کہ وہ اس ٹیسٹ کو ایسے مقامات پر استعمال کرے جہاں کوئی آر ٹی ۔ کیو پی سی آر مشینیں نہیں ہیں۔’’
۔۔۔۔۔۔۔۔۔۔۔
م ن۔ ا گ۔ن ا۔
U-3214
(Visitor Counter : 236
بہت چھوٹی، چھوٹی اور درمیانی صنعتوں کی وزارت
جناب بھانو پرتاپ سنگھ ورما نے خصوصی مہم 2.0 کو پورے جوش و خروش کے ساتھ نافذ کرنے پر زور دیا
بہت چھوٹی، چھوٹی اور درمیانی صنعتوں کے وزیر مملکت جناب بھانو پرتاپ سنگھ ورما نے 17.10.2022 کو مائیکرو اینڈ اسمال انٹرپرائزز، کلسٹر ڈیولپمنٹ پروگرام کے تحت ایم ایس ایم ای کی وزارت کی مالی مدد سے قائم کردہ فاؤنڈری کلسٹر، احمد آباد کے لیے مشترکہ سہولت مرکز کا دورہ کیا۔
جناب ورما نے انڈین انسٹی ٹیوٹ آف فاؤنڈری مین، احمد آباد چیپٹر اور فاؤنڈری کلسٹر کے نمائندوں سے بھی ملاقات کی۔ انھوں نے ایم ایس ایم ای-ڈی ایف او، احمد آباد دفتر کا دورہ کیا اور خصوصی مہم 2.0 کے تحت سرگرمیوں کا افتتاح کیا۔ انھوں نے گجرات چیمبر آف کامرس اینڈ انڈسٹریز، گجرات سمال اسکیل انڈسٹریز فیڈریشن ، گجرات الیکٹرانکس اینڈ سافٹ ویئر انڈسٹریز ایسوسی ایشن  کے عہدیداروں سے گفت و شنید کی اور حکومت کے ذریعے ایم ایس ایم ای سیکٹر کی ترقی کے لیے کیے جانے والے مختلف اقدامات کے بارے میں بتایا اور خصوصی مہم 2.0 کو پورے جوش و خروش کے ساتھ نافذ کرنے پر زور دیا۔
صحت اور خاندانی بہبود کی وزارت
مرکزی وزیر صحت ڈاکٹر منسکھ منڈاویہ نے ملک میں کووڈ- 19 کی صورتحال کا جائزہ لینے کے لیے اعلیٰ سطحی میٹنگ کی صدارت کی
انہوں نے حکام کو ہدایت دی کہ وہ نگرانی کی حکمت عملی کے مؤثر نفاذ اور مختلف اقسام کے جلد پتہ لگانے کے لیے جینوم کی ترتیب کو مضبوط بنانے پر توجہ مرکوز کریں
انہوں نے مشن موڈ پر اہل آبادی کی کووڈ- 19 احتیاطی خوراک کو تیز کرنے کی اپیل کی
صحت اور خاندانی بہبود کے مرکزی وزیر ڈاکٹر منسکھ منڈاویہ نے آج صحت عامہ کے ماہرین اور عہدیداروں کے ساتھ ایک میٹنگ کی صدارت کی، جس میں ملک میں کووڈ- 19 کی وبائی صورتحال، ویکسی نیشن مہم کی صورتحال اور کوویڈ- 19 کی نئی قسموں کے عالمی منظر نامے کا جائزہ لیا۔ میٹنگ کے دوران نیتی آیوگ کے رکن  وی کے پال بھی موجود تھے۔
جناب لو اگروال،وزارت صحت اور خاندانی بہبود  کے اے ایس نے بنیادی طور پر یورپ میں کووڈ- 19 کیسز میں اضافے کے عالمی منظر نامے اور دنیا میں اومیکرون کی مختلف اقسام کے تجزیئے پر ایک تفصیلی پریزنٹیشن پیش کی۔ پریزنٹیشن میں ملک میں کووِڈ- 19 کی صورتحال کا تفصیلی تجزیہ شامل تھا، جس میں کووِڈ- 19 کیسز کے رجحان کے ساتھ؛ روزانہ رپورٹ ہونے والے کیسز، ایکٹیو کیسز، مثبت کیس اور ٹیسٹنگ کی حیثیت کے ساتھ ساتھ ریاست وار ،ہفتہ وار ٹیسٹ فی ملین کے حساب سے کیے جانے والے ٹیسٹوں میں آر ٹی- پی سی آر کا حصہ بھی شامل ہے۔
ڈاکٹر منوہر اگنانی، وزارت صحت اور خاندانی بہبود  کے اے ایس نے ملک میں ٹیکہ کاری کی موجودہ صورتحال، ویکسین کی دستیابی، ریاست وار ٹیکہ کاری انتظامیہ کے تجزیئے پر ایک پریزنٹیشن پیش کی اور ملک میں احتیاطی خوراک کی انتظامیہ کی سست رفتاری پر روشنی ڈالی۔
مرکزی وزیر صحت نے بروقت انفیکشن کے پھیلاؤ کا اندازہ لگانے اور اس پر قابو پانے کے لیے مناسب جانچ  اور مؤثر کوویڈ- 19 نگرانی کرنے کی ضرورت پر زور دیا۔ ڈاکٹر منڈاویہ نے عہدیداروں کو ہدایت دی کہ وہ ملک بھر میں نگرانی پر توجہ مرکوز رکھیں، خاص طور پر اہم مقامات، جس میں ایس اے آر آئی اور آئی ایل آئی کیسوں کی نگرانی اور مکمل جینوم سیکوینسنگ  کے ذریعے نگرانی شامل ہے، پر توجہ مرکوز رکھیں، تاکہ دوسرے ممالک میں اومیکرون کی مختلف قسموں کی شناخت کے تناظر میں کسی بھی ممکنہ تبدیلی کو اسکین کیا جا سکے۔ انہوں نے عہدیداروں پر بھی زور دیا کہ وہ کووڈ - 19 کی وجہ سے اسپتال میں داخل ہونے کی کڑی نگرانی کریں۔ انہوں نے اہل استفادہ کنندگان کو احتیاطی خوراک سمیت ویکسی نیشن کی رفتار بڑھانے کی تاکید کی۔
اومیکرون کی نئی اقسام کے ظہور کے ساتھ، بہت سے ممالک میں کیسز میں تیزی سے اضافہ دیکھنے میں آ رہا ہے۔ مرکزی وزیر صحت نے اندراجات کے پوائنٹس کی نگرانی پر زور دیا۔ انہوں نے خاص طور پر آنے والے تہواروں کے موسم کے پیش نظر کوویڈ مناسب رویے  کے مسلسل نفاذ کے لیے کمیونٹی بیداری کی ضرورت پر بھی روشنی ڈالی۔
میٹنگ میں حکومت کے پرنسپل سائنسی مشیر ڈاکٹر اجے کمار سود نے اور ایس اپرنا، سکریٹری ، ڈاکٹر راجیو بہل، ڈی جی آئی سی ایم آر اور وزارت صحت کے دیگر اعلیٰ حکام نے شرکت کی ۔
۔۔۔۔۔۔۔۔۔۔۔۔۔۔۔۔۔۔۔۔
ش ح۔ا ک۔ ق ر۔
U-11588
(Visitor Counter : 77
وزیراعظم کا دفتر
وزیر اعظم نے عوام کو عالمی یوم ماحولیات کی مبارکباد دی
نئیدہلی،05جون ۔وزیر اعظم جناب نریندر مودی نے عوام الناس کو عالمی یوم ماحولیات کی مبارکباد دی ہے ۔ اپنی مبارکباد کے پیغام میں وزیر اعظم نے کہا ،’’ عالمی یوم ماحولیات کی مبارکباد !
آئیے! ہم مل کر اس امر کو یقینی بنائیں کہ ہمارے مستقبل کی نسلیں ایک صاف ستھرے کرہ ٔ ارض پر فطرت سے ہم آہنگی کے ساتھ زندگی جی سکیں۔‘‘
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2933
(Visitor Counter : 66
کامرس اور صنعت کی وزارتہ
قومی لوجسٹکس پالیسی
نئی دہلی،11؍دسمبر:کامرس اور صنعت کے وزیر جناب پیوش گوئل نے آج لوک سبھا میں پوچھے گئے ایک سوال کے تحریری جواب میں بتایا کہ مجوزہ پالیسی کا وژن صنعتی ٹیکنالوجی، عمل اور ہنر مند افرادی قوت کا بہترین فائدہ اٹھاتے ہوئے ایک مربوط، ہموار، قابل اعتماد، سبز، پائیدار اور لاگت سے مؤثر لاجسٹک نیٹ ورک کے ذریعہ ملک کی معاشی نمواور کاروباری مسابقت کو آگے بڑھانا ہے۔
اگرچہ، ہندوستان کے لئے رسد لاگت کا سرکاری طورپر کوئی تخمینہ نہیں ہے، لیکن کچھ نجی اداروں نے تخمینہ لگایا ہے کہ لاجسٹک لاگت جی ڈی پی کا 13 سے 14 فیصد ہے۔ مجوزہ پالیسی کا مقصد اسے کم کرکے جی ڈی پی کے 9-10فیصد تک رکھنا ہے۔
مکانات اور شہری غریبی کے خاتمے کی وزارت
ہاؤسنگ پروجیکٹس
ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک تحریری جواب میں بتایا کہ
'زمین' اور 'کالونائزیشن' ریاستی مضامین ہیں۔مطلوبہ ڈیٹا وزارت ہاؤسنگ اور شہری امور کے ذریعہ مرکزی طور پر برقرار نہیں رکھا جاتا ہے۔
گھر خریداروں کے مفادات کے تحفظ اور ریئل اسٹیٹ سیکٹر میں شفافیت اور جوابدہی کو یقینی بنانے کے لیے، پارلیمنٹ نے ریئل اسٹیٹ  ایکٹ، 2016  نافذ کیا ہے۔ آر ای آر اے کی دفعات کے تحت، متعلقہ ریاست/مرکز کے زیر انتظام علاقے کی رئیل اسٹیٹ ریگولیٹری اتھارٹی کو آر ای آر اے کے تحت رجسٹرڈ رئیل اسٹیٹ پروجیکٹس اور رئیل اسٹیٹ ایجنٹس کو رجسٹر اور ریگولیٹ کرنے کی ضرورت ہے۔ مزید برآں، آر ای آر اے کے تحت رجسٹریشن کے ختم ہونے یا منسوخ ہونے پر، ریگولیٹری اتھارٹی کو مناسب حکومت کے ساتھ مشاورت سے یہ اختیار دیا گیا ہے کہ پروجیکٹ کے باقی ترقیاتی کاموں کو مجاز اتھارٹی یا الاٹیوں کی ایسوسی ایشن کے ذریعے انجام دینے کے لیے کارروائی کرے۔
مزید برآں، رکے ہوئے پروجیکٹوں کے گھر خریداروں کو راحت دینے کے لیے، حکومت نے رکے ہوئے پروجیکٹوں کی مالی اعانت کے لیے ایک خصوصی ونڈو برائے تکمیل سستی اور درمیانی آمدنی والے مکانات  قائم کیا ہے جو کہ خالص مالیت کے مثبت اور آر ای آر اے کے تحت رجسٹرڈ ہیں، بشمول وہ پروجیکٹ جو نان پرفارمنگ اثاثے  قرار دیے گیے ہیں یا انسولوینسی اور دیوالیہ پن کوڈ کے تحت نیشنل کمپنی لا ٹربیونل کے سامنے زیر التواء کارروائیاں ہیں۔ 17 مارچ، 2023 تک، ایس ڈبلیو اے ایم آئی ایچ کے تحت،31,145 کروڑ روپے کی مجموعی طور پر 310 تجاویز کو منظوری دی گئی ہے اور اس سے تقریباً 1,91,367 گھر خریداروں کو فائدہ پہنچے گا اور 83,188 کروڑ روپے کے پروجیکٹوں کو غیر مقفل کیا جائے گا۔
بھارت کا مسابقتی کمیشن
سی سی آئی نے پیوجیوٹ ایس اے اور فیٹ کرسلر آٹوموبیلز این وی کے مجوزہ انضمام کی منظوری دی
نئی دہلی، 04جون 2020 / بھارت کے مسابقتی کمیشن نے پیوجیوٹ ایس اے اور فیٹ کرسلر آٹو موبیلز این وی کے مجوزہ انضمام کی منظوری دے دی ہے۔ اس مجوزہ اشتراک کا تعلق پیوجیوٹ  اور فیٹ کرسلر آٹوموبیلز این وی  کے درمیان انضمام سے ہے۔
پی ایس اے عوامی سطح پر ایک فہرست میں شامل لمیٹڈ کمپنی ہے جو فرانس میں قائم ہے۔ یہ فرانس میں قائم ایک گروپ کی کمپنی ہے جوموٹر گاڑیوں ، مسافر کاروں اور ہلکی تجارتی گاڑیوں کی ایک اصل کل پرزے تیار کرنے والی اور فروخت کرنے والی کمپنی ہے۔ یہ کمپنی پیوجیوٹ ، سٹران، اوپیل، واکس ہال اور ڈی ایس برانڈ کے تحت کام کرتی ہے ۔ یہ دیگر خدمات بھی فراہم کرتی ہے جیسے موٹر گاڑیاں حاصل کرنے کے لیے رقم کی فراہمی اور نقل و حمل کے خدمات وغیرہ۔
ایف سی اے ایک محدود ضمانت والی کمپنی ہے جس کا صدر دفتر لندن میں قائم ہے اور اسے نیدر لینڈز کے قوانین کے تحت کمپنی کا درجہ حاصل ہے اور انہیں قوانین کے تحت اسے چلایا جاتا ہے۔ یہ ایک عالمی آٹوموبائیل گروپ ہے جو گاڑیوں ، کل پرزوں، کی ڈیزائننگ ، انجیئرنگ ، مینوفیکچرنگ ، ڈسٹری بیوٹنگ اور فروخت کرتی ہے اور اس کی مصنوعات پوری دنیا میں تیار کی جاتی ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
(U - 3058
بجلی کی وزارت
بجلی کی وزارت نے متعلقہ پی پی اے کے تحت این ٹی پی سی اور ڈی وی سی کو دہلی میں زیادہ سے زیادہ
بجلی دستیاب کرانے کی ہدایت جاری کی ہیں
وزارت نے 11اکتوبر ، 2021کو ریاستوں کے ذریعہ بجلی تیارکرنے ولاے سنٹرل اسٹیشنوں کی گیر مختص بجلی کے استعمال سے متعلق رہنما ہدایات بھی جاری کیں
نئی دہلی ،12اکتوبر : بجلی کی وزارت نے دہلی ڈسکومس کو پچھلے 10دن میں پیش کش کی گئی تھی کہ ڈکلیئرڈ کیپسٹی یعنی اعلان شدہ بجلی کی گنجائش کو ذہن میں رکھتے ہوئے این ٹی پی سی اورڈی وی سی کے تحت آنے والے محکمے کو 10 اکتوبر ، 2021کوہدایات جاری کی ہیں کہ وہ دہلی کو بجلی کی سپلائی کو یقینی بنائے ۔ اس بات کو بھی یقینی بنایاجائے گا کہ دہلی کی تقسیم کاری کمپنیوں کو ان کی مانگ سے زیادہ بجلی حاصل ہو۔
اس سلسلے میں درج ذیل ہدایات دی گئی ہیں :
اے۔ این ٹی پی سی اورڈی وی سی کوئلے کی بنیاد پرچلنے والے بجلی کے اسٹیشنوں سے متعلق پی پی ایز کے تحت ان کے مطالبے کے مطابق انھیں مختص کی گئی بجلی کے مطابق دہلی ڈسکومس کو اعلان کردہ معمول کی گنجائش کی پیشکش کرسکتی ہے ۔ این ٹی پی سی اور ڈی وی سی دونو ں نے ہی دہلی کے ڈسکومس کے ذریعہ کئے گئے ان کے مطالبے کے مطابق دہلی کو زیادہ سے زیادہ بجلی دستیاب کرانے کاعہدکیاہے ۔
بی ۔ این ٹی پی سی متعلقہ پی پی ایز کے تحت گیس پرمبنی بجلی کے پلانٹس سے انھیں مختص کی گئی مقدار میں سے دہلی ڈسکومس کو معمول ک یاعلان کردہ صلاحیت کی پیشکش کرسکتی ہے ۔
اسپوٹ /ایل ٹی –آرایل این جی وغیرہ کو شامل کرکے سبھی ذرائع سے دستیاب گیس کو دہلی ڈسکومس کو ڈی سی پیشکش میں شامل کیاجاسکتاہے ۔مزید برآں یہ کہ کوئلے سے بجلی تیارکرنے سے بڑھتی ہوئی مانگ کو پوراکرنے کے لئے 11اکتوبر ، 2021 کو غیرمختص بجلی کے استعمال سے متعلق رہنما ہدایات بھی جاری کی گئی ہیں ۔ ان رہنماہدایات کے تحت ریاستوں سے کہاگیاہے کہ وہ ریاست میں صارفین کو بجلی کی سپلائی کرنے کے لئے غیرمختص بجلی کا استعمال کریں اور اگران کے پاس اضافی بجلی ہے توریاستوں سے درخواست کی گئی ہے کہ وہ اس بارے میں بتائیں تاکہ دیگر ضرورتمندریاستوں کو اس بجلی کو انھیں پھرسے مختص کیاجاسکے ۔
مزید یہ کہ اگرکوئی ریاست بجلی کے تبادلے کی شکل میں اسے فروخت کرتی ہوئی پائی جاتی ہے یاغیرمختص شدہ بجلی کو گوشوارہ پیش نہیں کرتی ہے تواس صورت میں غیرمختص بجلی کو عارضی طورپر کم کیاجاسکتاہے یااسے واپس لے کران ریاستوں کو دیاجاسکتاہے جہاں اس کی ضرورت ہے ۔
عملے، عوامی شکایات اور پنشن کی وزارت
ڈاکٹر جتیندر سنگھ نے طبی اور پولیس عملہ کے استعمال کیلئے کیندریہ بھنڈار کےذریعے تیار کردہ 4900 سے زیادہ حفاظتی کٹس سونپے
شمال مشرقی ریاستوں کی ترقی کے مرکزی وزیر مملکت  نیز وزیراعظم کے دفتر، عملہ ، عوامی شکایات، پنشن، جوہری توانائی اور خلاء کےوزیر مملکت ڈاکٹر جتیندر سنگھ نے طبی برادری اور پولیس فورس کی بے لوث خدمت کی ستائش کی اور ان کی خدمت کے اعتراف کے طور پر طبی اور پولیس عملے کے استعمال کیلئے سینیٹائزر، ہینڈ واش وغیرہ سمیت کیندریہ بھنڈارکے ذریعے تیار کردہ 4900 سے زیادہ حفاظتی کٹس سونپے۔ یہ کٹس آج ان کی رہائش پر منعقدہ ایک چھوٹی سی تقریب میں صحت کی وزارت اور دہلی پولیس کے نمائندوں کوسپرد کیے گئے۔ اس تقریب کے دوران سماجی دوری کے اصول کا لحاظ رکھا گیا۔
بعد میں میڈیا سے بات چیت کرتے ہوئے ڈاکٹر جتیندر سنگھ نے کہاکہ ہمارا ملک پچھلے کئی ہفتوں سے کورونا وائرس کے خلاف لڑائی لڑ رہا ہے جہاں زیادہ تر شہری ملک گیر لاک ڈاؤن کے سبب لگائے گئے ضابطوں پر عمل کرتے ہوئے اپنے گھروں کے اندر ہی ہیں۔ کچھ ہی افراد مثلاً میڈیکل اور پولیس کے اہلکار اس مشکل وقت میں اپنی معمول کی ڈیوٹی سے آگے بڑھ کر کام کرتے رہے ہیں۔ انہوں نے یہ بھی کہا کہ کووڈ-19 وبا کے بعد وزیراعظم کی اپیل پر محنت ، عوامی شکایات ، پنشن کی وزارت اور شمال مشرقی ریاستوں کی ترقی کی وزارت نے لاک ڈاؤن کےاعلان کے بعد متعدد اقدامات کررہی ہیں۔
عملہ اور تربیت کے محکمے کے زیرانتظام کام کرنے والے ایک ویلفیئر پروجیکٹ کیندریہ بھنڈار ضروری اشیاء کی باقاعدگی اور مسلسل سپلائی کے ساتھ صارفین کی خدمت کرتا رہا ہے۔ اس سے پہلے اس مہینے کے پہلے ہفتے میں ڈاکٹر جتیندر سنگھ نے کیندریہ بھنڈار کے ذریعے تیار کردہ کھانے اور گھریلو اشیاء کی 2200 سے زیادہ کٹس ضرورتمند کنبوں کے درمیان تقسیم کے لئے ڈی ایم  اور ایس ڈی ایم،سول لائنس، سینٹرل دہلی ضلع کو سونپے تھے۔
-----------------------
م ن۔م ع۔ ع ن
U NO: 2213
(Visitor Counter : 67
وزیراعظم کا دفتر
وزیراعظم جناب نریندر مودی نے جاپان کے وزیراعظم عزت مآب جناب فومیو کیشیدا سے فون پر بات کی
نئی دہلی،08 اکتوبر، 2021 / وزیراعظم جناب نریندر مودی نے آج جاپان کے وزیر اعظم عزت مآب جناب فومیو کیشید سے ٹیلی فون پر بات کی۔
وزیر اعظم نے جاپان کے وزیراعظم کا عہدہ سنبھالنے پر عزت مآب کیشیدا کو مبارکباد اور نیک خواہشات پیش کی۔
دونوں رہنماؤں نے بھارت اور جاپان کے درمیان خصوصی دفاعی اور عالمی شراکت داری میں تیز رفتار ترقی پر اطمینان کا اظہار کیا اور مختلف میدانوں میں تعاون کو مزید فروغ دینے کے امکانات سے اتفاق کیا۔ جس میں خاص طور پر اعلیٰ ٹکنالوجی اور مستقبل کے شعبے بھی شامل ہیں۔ وزیراعظم نے جاپانی کمپنیوں کو مدعو کیا کہ وہ مزید سرمایہ لگا کر بھارت کی اقتصادی اصلاحات سے فائدہ اٹھائیں۔
دونوں رہنماؤں نے بھارت بحرالکاہل خطے میں بھارت اور جاپان کے درمیان منظر نامے کی بڑھتی ہوئی مطابقت اور بڑے پیمانے پر کیے جانے والے تعاون پر بھی بات چیت کی۔ انہوں نے اس سلسلے میں کواڈ لائحہ عمل کے تحت تعاون کی پیش رفت کا بھی جائزہ لیا۔
وزیراعظم نے عزت مآب کیشیدا کو دو طرفہ سربراہ میٹنگ کے لیے جلد از جلد بھارت کے دورے کے لیے مدعو کیا۔
خلا ء کا محکمہ
پی ایس ایل وی۔سی45نے کامیابی کے ساتھ ایمی سیٹ اور28 صارف سیٹیلائٹوں کو لانچ کیا
نئی دہلی،01/ اپریل۔ ہندوستانی پولر سیٹیلائٹ لانچ وہیکل نے آج سری ہری کوٹہ میں واقع ستیش دھون خلائی مرکز  سے ایمی سیٹ اور 28 بین الاقوامی صارف سیٹیلائٹوں کو کامیابی کے ساتھ لانچ کیا۔پی ایس ایل وی۔ سی 45 کی اس پرواز کے پہلے مشن کے دوران چار اسٹریپ۔ آن۔ موٹرس سے لیس پی ایس ایل وی۔ کیو ایل راکٹ کی نئی قسم کااستعمال کیا گیا۔
پی ایس ایل وی۔ سی 45 نے دوسرے لانچ پیڈ سے ہندوستانی وقت کے مطابق 9 بجکر27 منٹ پر اڑان بھری۔ اس نے 17منٹ 12 سیکنڈ کے بعد ہندوستان کے ایمی سیٹ کو748 کلو میٹر شمسی پولر مدار میں قائم کردیا۔جدا ہونے کے بعد شمسی توانائی سے چلنے والی ایمی سیٹ کی دو ایرے خودکار طریقے سے تعینات ہوگئی اور بعد ازاں بنگلور میں واقع اسرو کے ٹیلی میٹری نگرانی اور کمانڈ نیٹ ورک نے سیٹیلائٹ کا کنٹرول حاصل کیا۔آنے والے دنوں میں یہ سیٹیلائٹ پوری طرح سے کام کرنا شروع کردے گا۔
ایمی سیٹ کے جدا ہونے کےبعد لانچ وہیکل کے چوتھے مرحلے کی انجن کو دو مرتبہ دوبارہ شروع کیا گیا۔ تاکہ 28 بین الاقوامی صارف سیٹیلائٹوں کو504کلو میٹر کی بلندی پر شمسی مدار میں پہنچایا جاسکے۔آخری سیٹیلائٹ کو اران بھرنے کے ایک گھنٹہ 55 منٹ کے بعد مقررہ مدار میں پہنچایا گیا۔
اڑان بھرنے کے تقریبا تین گھنٹے کے بعد لانچ وہیکل کے چوتھے مرحلے کو دو مرتبہ دوبارہ شروع کرنے کے بعد 450 کلو میٹر کی نچلی سرکلر مدار میں منتقل کیا گیا۔تاکہ اس کے تین پے لوڈ کے ساتھ تجربات کو انجام دینے کے لئے مدار میں ایک پلیٹ فارم قائم کیا جاسکے۔ایمی سیٹ ایک سیٹیلائٹ ہے جس کو اسرو کے منی سیٹیلائٹ 2- بس کے ارد گرد بنایا گیا ہے اور جس کا وزن تقریباً 436 گرام ہے ۔ اسے الیکٹرو میگنیٹک اسپیکٹرم پیمائش کے لئے تیار کیاگیا ہے۔
لتھوانیا، اسپین، سوئز لینڈ اور امریکہ پر مشتمل چار ملکوں کے 28 بین الاقوامی صارف سیٹیلائٹوں کا وزن کل ملا تقریباً220 کلو گرام ہے۔ان سیٹیلائٹوں میں لتھوانیا کے دو، اسپین ایک، سوئز لینڈ کا ایک اور امریکہ کے 24 سیٹیلائٹ ہیں۔ ان غیرملکی سیٹیلائٹوں کو تجارتی مقاصد کے حصے کے تحت لانچ کیاگیا ہے۔
پی ایس 4 کے ذریعہ لے جائے گئے پے لوڈ اسرو کے آٹو میٹک آئیڈینٹی فیکشن سسٹم، ایم سیٹ، انڈیا کے آٹو میٹک پیکٹ ریپٹنگ سسٹم اور انڈین انسٹی ٹیوٹ آف اسپیس سائنس ٹیکنالوجی کےآئینو سفیرک اسٹیڈیز کے لئے ایڈو انس ریٹارڈنگ پوٹیشن اینالائزر سے ہیں۔اس موقع پر اسرو کے چیئرمین ڈاکٹر کے سیون نے لانچ ہوئی وہیکل اور اس مشن میں شامل سیٹیلائٹ ٹیموں کو مبارکباد دی۔
ڈاکٹر سیون نے کہا کہ‘‘ آج کا پی ایس ایل وی مشن متعدد طریقے سے بے مثال اور نادر تھا۔یہ مشن چار اسٹریپ۔ آن۔ موٹرس سے لیس نئی قسم کا تھا۔وہیکل تین مختلف مداروں کوحاصل کیا ہے اور پہلے پی ایس ۔4مرحلے کو شمسی پینلوں کے ذریعہ طاقت فراہم کرائی گئی تھی۔’’انہوں نے مزید کہا کہ پی ایس ایل وی کی ایک نئی ٹیم نے آج کی مشن کو انجام دیا۔
ڈاکٹرسیون نے اس مشن میں انڈسٹری کی واضح شمولیت کے بارے میں بھی گفتگو کی۔اب تک پی ایس ایل وی نے 46 قومی سیٹیلائٹوں،ہندوستانی یونیورسٹیوں کے طلبا کے ذریعہ تیار کردہ 10سیٹیلائٹوں اور297 بین الاقوامی صارف سیٹیلائٹوں کو لانچ کیا ہے۔اس میں آج لانچ کئے گئے سیٹیلائٹس بھی شامل ہیں۔
اس کے اگلے مشن کے تحت پی ایس ایل وی۔سی 46 مئی 2019میں ری سیٹ۔2 بی کو لانچ کرے گا۔
ریلوے کی وزارت
غیر تکنیکی مقبول زمرہ امتحان کے لئے سی بی ٹی کا دوسرا مرحلہ 9 اور 10 مئی کو منعقد کیا گیا
لیول 6 سی بی ٹی 25 ریاستوں کے 111شہروں کے 156 مراکز میں منعقد کیا گیا
لیول 4 سی بی ٹی 17ریاستوں کے 56 شہروں کے 89مراکز میں منعقد کیا
مجموعی طورپر 1,80,882 شیڈیولڈ امیدواروں میں سے1,28,708امیدواروں نے ان میں حصہ لیا
پہلی بار امیدواروں کے لئے آدھار پر مبنی تصدیق کی گئی
آر آر بی کے مطابق شیڈیولنگ کے سبب معمول کی صورتحال کی ضرورت نہ تھی
نئی دہلی:11؍مئی2022:
ہندوستانی ریلوے نے لیول 6اور لیول 4 کے لئے 9 اور 10 مئی 2022ء کو سی ای این2019؍01غیر تکنیکی مقبول زمروں کی بھرتی کے دوسرے مرحلے کے لئے کمپیوٹر پر مبنی ٹیسٹ کا انعقاد کیا۔مقرر شدہ کل امیدوار 180882 تھے، جن میں سے 128708امیدوار سی بی ٹی کے لئے پیش ہوئے۔پہلی بار امیدواروں کے لئے آدھا ر پر مبنی تصدیق کی گئی۔ دوسرے مرحلے کی سی بی ٹی تین مرحلوں میں منعقد کی گئی تھی۔یعنی 9 مئی کو لیول 6 کے لئے 2مرحلہ اور 10 مئی کو لیول 4 کے لئے ایک مرحلے کا انعقاد کیا گیا۔
شیڈیولنگ اس طرح سے کی گئی تھی کہ ایک آر آر بی کے امیدواروں کو ایک ہی سوال نامہ دیا گیا ، تاکہ معمول کی صورتحال کی کوئی ضرورت نہ ہو۔
لیول 6سی بی ٹی 25 ریاستوں کے 111شہروں میں 156مراکز میں منعقد کیاگیا، لیول 6 کے لئے مجموعی حاضری تقریباً 74فیصد تھی۔
لیول 4 سی بی ٹی 17ر یاستوں کے 56شہروں کے 89مراکز پر منعقد کیا گیا۔مجموعی طورپر حاضری تقریباً 60.5فیصد تھی۔
امیدواروں کی آمدو رفت میں سہولت کے لئے ہندوستانی ریلوے کے لئے خصوصی ٹرینیں چلائی گئی تھیں۔
الیکٹرانکس اور اطلاعات تکنالوجی کی وزارت
جناب الکیش کمار شرما نے سی –ایم ای ٹی ،تھریسور میں ایڈوانسڈ الیکٹرانک آلات کی لیباریٹری کا افتتاح کیا
معاشرے کی ضروریات کو پورا کرنے کے لیے الیکٹرانک پرزوں اور آلات کی نشوونما میں جدید مواد اہم ہیں – جناب الکیش کمار شرما
الیکٹرانکس اور انفارمیشن ٹیکنولوجی کی وزارت میں سکریٹری ،آئی اے ایس جناب الکیش کمار شرما نے آج تھریسور میں سینٹر فار مٹیرئل فار الیکٹرانکس ٹیکنولوجی میں الیکٹرانکس کے جدید آلات پر مبنی ایک لیباریٹری کا افتتاح کیا۔
اس موقع پر بات کرتے ہوئے انہوں نے سماج کی ضروریات کے مطابق تحقیق و ترقی کی اہمیت اورملک میں الیکٹرانک مینوفیکچرنگ کے فروغ دینے کی سمت میں حکومت کے اقدامات کو اجاگر کیا۔ جدید ترین مواد مستقبل کی ایپلی کیشنز کے لیے الیکٹرانک اجزاء اور آلات تیار کرنے میں اہم ہیں۔ نئی سہولت الیکٹرانک مواد یا سازو سامان کے سلسلے میں کی جانی والی ترجمے پر مبنی تحقیق میں سی –ایم ای ٹی کی صلاحیتوں کو بڑھانے میں مدد کرے گی تاکہ حکومت کے آتم نربھر مشن کے مطابق تجارتی مقصد کےلئے مصنوعات تیار کی جا سکیں۔
سینٹر فار میٹریلز فار الیکٹرانکس ٹیکنالوجی  ایک خود مختار سائنسی سوسائٹی ہے جو الیکٹرانکس اور انفارمیشن ٹیکنالوجی کی وزارت، حکومت ہند کے تحت کام کرتی ہے۔ سی –ایم ای ٹی کے اہم علاقوں میں سے ایک، تھریسور سینسر اور ایکچویٹرز ہیں۔ سی –ایم ای ٹی نے آئی آئی آئی ٹی ایم کے اور صنعتی شراکت داروں کے ساتھ مل کر انٹیلی جنٹ آئی او ٹی سینسر میں ایک سنٹر آف ایکسیلنس  قائم کیا ہے۔ سی او ای خاص طور پر صنعت کی ضروریات کو پورا کرنے کے لیے جدید مصنوعات اور حل تیار کرنے پر مرکوز ہے۔ ایم /ایس مراتا بزنس انجینئرنگ انڈیا پرائیویٹ لیمیٹڈ. کو "ملٹی چینل ڈیٹا ایکوزیشن سسٹم فار ٹمپریچر سینسرز" کی ٹیکنالوجی کی منتقلی سی او ای ماڈل کی کامیابی کی ایک مثال ہے جہاں تجارتی طور پر قابل عمل مصنوعات کی فراہمی کے لیے تحقیقی ادارے صنعت کی ضروریات کے مطابق کام کر رہے ہیں۔ سی –ایم ای ٹی نے آئی او ٹی سینسر پر مبنی مختلف حل تیار کیے ہیں اور ان مقامی ٹیکنالوجیز سے ہندوستانی صنعتوں کو عالمی سینسر مارکیٹ میں خود انحصار بننے کے لیے فائدہ پہنچنے کی امید ہے۔
الیکٹرانکس اور انفارمیشن ٹیکنولوجی کی وزارت میں گروپ کوآرڈینیٹر محترمہ سنیتا ورما، ایم /ایس مراتا بزنس انجینئرنگ انڈیا پرائیویٹ لیمیٹڈکے جنرل منیجر جناب تھاچت راگاش مینن ،سی-ایم ای ٹی کے ڈی جی، ڈاکٹر بی بی کالے، سی-ایم ای ٹی ، تھریسور کے ڈائیریکٹر ڈاکٹر این رگھو ، اور سی-ایم ای ٹی ،تھریسور میں سینئر سائنس داں ڈاکٹر اے سیمانے بھی اس موقع پر خطاب کیا۔
الیکٹرانکس اور اطلاعات تکنالوجی کی وزارت
کسانوں کو مانگ پر مبنی ٹیلی زرعی صلاح فراہم کرنے کے لئے ڈیجیٹل انڈیا کارپوریشن اور انڈین کونسل آف ایگری کلچرل ریسرچ نے ایک اقرار نامہ پر دستخط کئے
نئی دہلی، 11 جون2021
کسانوں کو مقام مخصوص مانگ پر مبنی ٹیلی زرعی صلاح دینے کے لئے زرعی تحقیق کی بھارتی کونسل ، زراعت اور کسانوں کے بہبود کی وزارت اور ڈیجیٹل انڈیا کارپوریشن، الیکٹرانکس اینڈ انفارمیشن ٹکنالوجی کی وزارت نے 9 جون 2021 کو نئی دلی کے کرشی بھون میں ایک اقرار نامہ پر دستخط کئے۔
اس اقرار نامہ کی تقریب کی صدارت ڈی اے ای کے سکریٹری اور آئی سی اے آر کے ڈائریکٹر جنرل ڈاکٹر ترلوچن مہاپاترا، ڈی اے آر آئی کے ایڈیشنل سکریٹری اور آئی سی اے آر کے سکریٹری سنجے کمار سنگھ اور ڈی ای او کے منیجنگ ڈائریکٹر ڈاکٹر ابھیشک سنگھ نے کی۔ اس موقع پر زرعی وصنعت کے ڈپٹی ڈائریکٹر جنرل ڈاکٹر اے کے سنگھ، آئی سی اے آر کے ڈاکٹر ونے ٹھاکر، تحقیق کے سینئر ڈائریکٹر  ڈاکٹر انل رائے، آئی سی ٹی کے اسسٹنٹ ڈائریکٹر جنرل آئی سی اے آر ڈاکٹر رندھیر سنگھ پوسوال، آئی سی اے آر زرعی وسعت کے اسسٹنٹ ڈائریکٹر جنرل ڈاکٹر ٹی ایس انوراگ، پرنسپل ریسرچ سائنسداں ڈی آئی سی اور ڈی آئی سی کے پرنسپل سافٹ ویئر ڈیولپر انشول پوڑوال اور دیگر کئی اہم شخصیتیں بھی موجود تھیں۔
اس اقرار نامہ کا مقصد ڈی آئی سی کے موجودہ انٹرایکٹو انفارمیشن ڈی کیمینشن سسٹم  پلیٹ فارم کو آئی سی اے آر کی مجوزہ کسان سارتھی پروگرام کے ساتھ مربوط کرنا اور آئی سی اے آر کے نیٹ ورک کے توسط سے اسے لاگو کرکے ملک بھر میں بڑی تعداد میں کسانوں تک پہنچانا ہے۔
آئی سی اے آر اور ڈی آئی سی نے آئی سی ٹی پلیٹ فارم تیار کرنے اور اسے تعینات کرنے کے لئے اشتراک کرنے پر اتفاق کیا ہے تاکہ مقامی سطح پر مختلف زرعی سرگرمیوں میں مدد دینے کے لئے کثیر میڈیا، کثیر رخی مشورہ اور مواصلاتی نظام قائم اور آپریٹ کیا جاسکے۔
ابتدا میں انٹرایکٹو انفارمیشن ڈی سیمنیشن سسٹم آئی آئی ڈی ایس پر تعینات کیا جائے گا جو ایک پش اور پل پر مبنی نظام ہے، جہاں زراعت سے متعلق معلومات موبائل فون کا استعمال کرکے کسانوں سے حاصل کی جاسکتی ہیں۔ سردست آئی آئی ڈی ایس پلیٹ فارم شمال مشرقی ریاستوں، آندھرا پردیش اور تلنگانہ میں تعینات کیاگیا ہے، جسے آئی سی اے آر کے ساتھ اقرار نامہ کرنے کے ساتھ ملک بھر میں توسیع دی جائے گی۔
.............................................................
ش ح،ح ا، ع ر
U-5363
(Visitor Counter : 171